PAKALPOJUMA LĪGUMS Nr. 1-15.1/45
par mobilo sakaru operatoru sniegto pakalpojumu iegādi uz pieciem gadiem

Rīgā	    							  Dokumenta datums ir pēdējā pievienotā elektroniskā paraksta datums

Finanšu izlūkošanas dienests, reģ. Nr. 40900025406, juridiskā adrese: Vaļņu iela 28, Rīga, LV-1050 (turpmāk – FID vai Pasūtītājs), kuru, pamatojoties uz, pārstāv tā priekšnieks (turpmāk – Pasūtītājs), no vienas puses, un
Latvijas Mobilais Telefons SIA, reģ. Nr. 50003050931, tās Korporatīvo klientu daļas vadītāja vietnieka personā, kurš/-a rīkojas uz pamata (turpmāk – Izpildītājs), no otras puses,

[bookmark: _Hlk167278204]abi kopā un katrs atsevišķi saukti attiecīgi Puse/Puses, pamatojoties uz Iekšlietu ministrijas Informācijas centra rīkotā atklāta konkursa “Mobilo sakaru operatoru sniegto pakalpojumu iegāde Iekšlietu ministrijas padotības iestāžu vajadzībām uz pieciem gadiem” (iepirkuma identifikācijas Nr. IeM IC 2024/8) rezultātiem, noslēdz šādu pakalpojuma līgumu (turpmāk – Līgums):

Līguma priekšmets un izpildes kārtība
Pasūtītājs pasūta un Izpildītājs sniedz mobilo sakaru operatoru pakalpojumus (turpmāk – Pakalpojums) saskaņā ar Tehnisko specifikāciju/piedāvājumu (Līguma 1. pielikums) un Finanšu piedāvājumu (Līguma 2. pielikums).
Līgums stājas spēkā tā abpusējas parakstīšanas dienā un ir spēkā līdz Līguma 1.3. apakšpunktā noteiktā Līguma darbības (izpildes) termiņa beigām.
Līguma darbības (izpildes) termiņš 60 (sešdesmit) kalendārie mēneši no dienas, kad Izpildītājs uzsāk Pakalpojuma sniegšanu vai līdz brīdim, kad tiek sasniegta Līguma 2.1. apakšpunktā norādītā Līgumcena, atkarībā no tā, kurš nosacījums iestājas pirmais. Izpildītājs uzsāk Pakalpojuma sniegšanu 2024. gada 11. decembrī.
Līguma izpildes vieta – Latvijas Republikas teritorija un ārvalstis (viesabonēšanas gadījumā).

Līgumcena un samaksas kārtība
Kopējā līgumcena visā Līguma darbības laikā (turpmāk – Līgumcena) nepārsniedz EUR 26 446,28 (divdesmit seši tūkstoši četri simti četrdesmit seši euro, 28 centi) bez pievienotās vērtības nodokļa (turpmāk – PVN). Pasūtītājs Līguma darbības laikā ir tiesīgs palielināt kopējo līgumcenu, bet ne vairāk kā par 50 (piecdesmit) procentiem, Pusēm savstarpēji rakstveidā vienojoties.
Pakalpojuma cenas (vienību cenas) ir noteiktas Līguma 2. pielikumā un Līguma darbības pirmajos 12 (divpadsmit) mēnešos tās ir nemainīgas. Izpildītājs uzņemas cenas svārstību (pieauguma) risku apmērā, kas nepārsniedz 10% (desmit procentus) no katras atsevišķas vienības sākotnējās cenas.
Ja cenas svārstību (pieauguma) apmērs objektīvu, no Izpildītāja neatkarīgu apstākļu dēļ, ir lielāks par Līguma 2.2. apakšpunktā noteikto, tad Izpildītājam ne biežāk kā reizi 12 (divpadsmit) mēnešos ir tiesības ierosināt attiecīgās vienības cenas pārskatīšanu, iesniedzot Pasūtītājam pamatojumu, norādot kādi apstākļi un kādā mērā ietekmē vienības cenas pieaugumu, un detalizētu attiecīgās vienības cenas pieauguma aprēķinu.
Līguma 2.3. apakšpunkta kārtībā pārskatītās vienību cenas pieaugums, ja Puses par tādu ir vienojušās, ir piemērojams, kamēr ir spēkā to pamatojošie apstākļi. Izpildītājam ir pienākums nekavējoties informēt Pasūtītāju par šajā punktā noteikto pamatojošo apstākļu izbeigšanos.
Izpildītājam ir pienākums ne retāk kā vienu reizi 12 (divpadsmit) mēnešos pārskatīt piedāvāto tarifu samazināšanas iespējas, Pusēm savstarpēji rakstveidā par to vienojoties.
PVN likmi piemēro Latvijas Republikas normatīvajos aktos noteiktajā kārtībā un apmērā.
Līdz katra mēneša 10. datumam Izpildītājs iesniedz Pasūtītājam rēķinu par iepriekšējā mēnesī faktiski sniegto un Līgumam atbilstošu Pakalpojumu, to nosūtot uz e-pasta adresi:.
Pasūtītājs samaksu par Pakalpojumu veic, pamatojoties uz Līgumā noteiktajā kārtībā Izpildītāja iesniegto rēķinu, 30 (trīsdesmit) dienu laikā pēc Izpildītāja rēķina saņemšanas dienas Pasūtītāja iestādē uz Līguma 2.7. apakšpunktā minēto e-pasta adresi, pārskaitot to uz Izpildītāja rēķinā norādīto norēķinu kontu.
Rēķinu Izpildītājs iesniedz Pasūtītājam elektroniski, nosūtot to uz Pasūtītāja Līguma 2.7. punktā norādīto e-pasta adresi. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.
Par Pakalpojuma samaksas dienu tiek uzskatīta diena, kad Pasūtītājs iesniedzis maksājuma uzdevumu kredītiestādē/Valsts kasē. 

Pušu saistības
Izpildītājs:
3.1.1. nodrošina Līguma noteikumiem atbilstošu, 24 (divdesmit četras) stundas diennaktī un 7 (septiņas) dienas nedēļā nepārtrauktu un kvalitatīvu Pakalpojumu;
3.1.2. nodrošina Pasūtītāja atbildīgai personai attālinātu piekļuvi aktuālajai informācijai par Pasūtītāja lietotāju pieslēguma numuriem un iespējas administrēt Pakalpojuma pieslēguma veidu un veikt izmantoto Pakalpojuma konfigurācijas izmaiņas;
3.1.3. nodrošina Pasūtītāja atbildīgai personai iespēju tiešsaistē pārliecināties par izmantotā Pakalpojuma (rēķina) apjomu;
3.1.4. garantē sniegtā Pakalpojuma kvalitātes atbilstību Latvijas Republikas normatīvajos aktos noteiktajām prasībām attiecībā uz šāda veida Pakalpojumu;
3.1.5. nodrošina jebkādu Līguma ietvaros Pasūtītāja sniegto datu (t.sk. fizisko personu) drošību un aizsardzību pret nesankcionētu piekļūšanu tiem;
3.1.6. nekavējoties informē Pasūtītāju par patiesā labuma guvēja maiņu un/vai, ja Izpildītājam tiek piemērotas Līguma 10.4.1. apakšpunktā minētās sankcijas.
3.2. Pasūtītājs:
3.2.1. samaksā Izpildītājam par Pakalpojumu Līguma 2. punktā noteiktajā kārtībā;
3.2.2. savlaicīgi sniedz Izpildītājam visu nepieciešamo informāciju, kas saistīta ar Līguma izpildi un sniedzamo Pakalpojumu.
0. Pasūtītājs ir tiesīgs pārskatīt Līgumā Pakalpojumam izvirzītās prasības, ja normatīvajos aktos tiek noteiktas augstākas kvalitātes prasības kā Tehniskajā specifikācijā/piedāvājumā. Šajā Līguma punktā noteikto prasību pārskatīšana nav pamatojums Pakalpojuma cenu paaugstināšanai.
0. Pasūtītājs apņemas ievērot Izpildītāja sniegto pakalpojumu lietošanas noteikumus “LMT Pakalpojumu līguma noteikumi”, ciktāl tie nav pretrunā ar Līguma noteikumiem.
0. Atsevišķu Tehniskajā specifikācijā/piedāvājumā (Līguma 1. pielikums) norādīto pakalpojumu izmantošanas gadījumā Pasūtītājam ir saistoši arī attiecīgo pakalpojumu speciālie noteikumi, atsauce uz kuriem ir ietverta Tehniskajā specifikācijā/piedāvājumā, ja vien nav noteikts, ka šāds pakalpojums ir sniedzams pēc speciālā pakalpojuma līguma parakstīšanas.

Pušu atbildība
Ja Pasūtītājam ir iebildumi par Pakalpojuma trūkumiem (piemēram, Pakalpojuma kvalitātes un/vai rēķina neatbilstība Līguma noteikumiem), Pasūtītājs nosūta Izpildītājam pretenziju uz e-pasta adresi:. Izpildītājs novērš pretenzijā norādītos trūkumus 3 (trīs) darbdienu laikā, skaitot no pretenzijas nosūtīšanas dienas, vai rakstveidā iesniedz Pasūtītājam motivētu atteikumu novērst konstatētos trūkumus vai pamatojumu trūkumu novēršanas termiņa pagarināšanai. 
Par Līguma 4.1. apakšpunktā noteikto trūkumu un/vai neatbilstību novēršanas termiņa neievērošanu, Izpildītājs pēc Pasūtītāja pieprasījuma maksā Pasūtītājam līgumsodu 0,5% (nulle komats piecu procentu) apmērā no konkrētā Pakalpojuma summas bez PVN par katru kavēto trūkumu novēršanas termiņa dienu, bet ne vairāk kā 10% (desmit procenti) no attiecīgā Pakalpojuma summas bez PVN.
Par Līgumā noteikto maksājumu termiņu neievērošanu, Pasūtītājs pēc Izpildītāja pieprasījuma maksā Izpildītājam līgumsodu 0,5 % (nulle komats piecu procentu) apmērā no kavētās maksājumu summas bez PVN par katru nokavēto dienu, bet ne vairāk kā 10 % (desmit procenti) no attiecīgās summas.
Līgumsoda summu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no Izpildītājam Līguma ietvaros izmaksājamajām summām.
Ja nokavēta kādas Līgumā noteiktas saistības izpilde, līgumsods aprēķināms par periodu, kas sākās nākamajā dienā pēc Līgumā noteiktās saistības izpildes termiņa un ietver dienu, kurā saistība izpildīta.
[bookmark: _Hlk179378416]Puses savstarpēji atbild par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī Līguma izpildē Pušu iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes un zaudējumu atlīdzināšanas.

Izpildītāja līguma izpildē iesaistītā personāla un apakšuzņēmēju nomaiņas, un jauna personāla un apakšuzņēmēju piesaistes noteikumi
[bookmark: _Hlk179378426]Līguma izpildē iesaistītā personāla un apakšuzņēmēju nomaiņa, kā arī jauna personāla un apakšuzņēmēju piesaiste ir pieļaujama tikai ar Pasūtītāja rakstveida piekrišanu un ir veicama Publisko iepirkumu likuma 62. pantā noteiktajā kārtībā. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
Trešo personu, tai skaitā apakšuzņēmēju, pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
Izpildītājs Līguma izpildē piesaista Līguma 3.pielikumā norādīto apakšuzņēmēju.

Nepārvarama vara
Puses neatbild par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā. 
Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (piecas) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā iespējama vai paredzama Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kas satur nepārvaramas varas vai ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas vai ārkārtēja rakstura apstākļiem.
Pusēm rakstiski vienojoties, Līguma 1.3. apakšpunktā noteikto Līguma darbības (izpildes) termiņu var pagarināt uz nepārvaramas varas notikumu vai ārkārtēja rakstura apstākļu darbības laiku, kurā nebija iespējama Līgumā noteikto Izpildītāja saistību izpilde.
Ja Līgumā 6.1. apakšpunktā minētie apstākļi turpinās ilgāk par 3 (trīs) kalendārajiem mēnešiem, Puses vienojas par saistību izpildes atlikšanu, izbeigšanu vai turpināšanas procedūru.
Ja Līgumā 6.1. apakšpunktā minēto apstākļu esamība nav pamats Pušu saistību, kas radušās līdz šo apstākļu iestāšanās brīdim, neizpildei.

Pušu atbildīgās personas
Puses vienojas, ka ar Līguma izpildi saistītos jautājumus risinās šādas Pušu atbildīgās personas:
Pasūtītāja atbildīgā persona:;
Izpildītāja atbildīgā persona:.
Atbildīgās personas:
organizē savlaicīgu rēķinu iesniegšanu un pieņemšanu, apstiprināšanu un nodošanu apmaksai;
kontrolē Līguma saistību izpildi, risina citus organizatoriskos jautājumus, kas saistīti ar Līguma izpildi. 
Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.
Atbildīgās personas, veicot savstarpējo saraksti un komunikāciju, izmanto Līguma 7.1. apakšpunktā minētos rekvizītus (tālruņu numurus, e-pasta adreses). Pierādījumus par sarakstes un komunikācijas faktu un saturu Puses un to atbildīgās personas saglabā vismaz visā Līguma darbības laikā.
Ja kādai no Pusēm tiek mainīta atbildīgā persona, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Paziņojums par Līgumā minētās atbildīgās personas vai tās kontaktinformācijas maiņu kļūst par Līguma neatņemamu sastāvdaļu, bet nav uzskatāms par grozījumiem Publisko iepirkumu likuma 61. panta izpratnē.
Puses apņemas informēt katra savas Līguma izpildē iesaistītās atbildīgās personas,  ka Līguma izpildes ietvaros norādītā kontaktinformācija par viņām tiek nodota otrai Pusei Līguma izpildes mērķim, kā arī to, ka papildus informācija par personas datu apstrādi, datu aizsardzību un datu subjekta tiesībām ir pieejama pie Puses, kura saņēmusi šos datus un apstrādā tos (piemēram, Izpildītāja gadījumā tā ir interneta vietne www.lmt.lv). Katra Puse ir atbildīga par savu atbildīgo personu informēšanu atbilstoši šajā punktā noteiktajam pirms informācijas nodošanas otrai Pusei un apliecina, ka uz Līguma parakstīšanas brīdi visas Līguma izpildē iesaistītās atbildīgās personas par iepriekšminēto ir informētas.

Strīdu risināšanas kārtība
Jebkuras nesaskaņas, domstarpības vai strīdi tiks risināti savstarpēju pārrunu ceļā. Gadījumā, ja 15 (piecpadsmit) kalendāro dienu laikā Puses nespēs vienoties, strīds risināms Latvijas Republikas tiesā, atbilstoši Latvijas Republikas normatīvo aktu noteikumiem.

Konfidencialitātes un fizisko personu datu aizsardzības noteikumi
Puses Līguma spēkā esamības laikā un pēc to beigām neizpauž trešajām personām informāciju, kas saistīta ar Līguma izpildi. Visa informācija, ko Puses sniedz viens otrai Līguma izpildes laikā, tiek uzskatīta par ierobežotas pieejamības informāciju (izņemot Līguma 9.2. apakšpunktā noteiktos gadījumus) un nevar tikt izpausta trešajām personām vai padarīta publiski pieejama bez otras Puses iepriekšējas rakstiskas piekrišanas. Minētā prasība neattiecas uz Līguma ietvaros Izpildītāja piesaistītajam apakšuzņēmējiem, kuriem informācija var tikt izpausta ierobežotā apmērā, ja tas ir nepieciešams specifisku apakšuzņēmēja funkciju izpildei.
Līgumā minētā informācija netiek uzskatīta par ierobežotas pieejamības informāciju, ja tā ir vispārpieejama vai ir kļuvusi publiski pieejama saskaņā ar normatīvo aktu prasībām (piemēram, norādīta grāmatvedības pārskatos u. tml.).
Izpildītājs nodrošina no Pasūtītāja saņemtās ierobežotas pieejamības informācijas aizsardzību (integritāti, konfidencialitāti) un veic tās apstrādi atsevišķi no pārējās informācijas. Ja sakarā ar ierobežotas pieejamības informācijas nelikumīgu izpaušanu Pasūtītājam vai citai personai radīts kaitējums vai būtiski aizskartas tā likumiskās intereses, šīs personas ir tiesīgas prasīt kaitējuma atlīdzināšanu vai aizskarto tiesību atjaunošanu no Izpildītāja.
Līguma ietvaros, Puses kā pārziņi Eiropas Parlamenta un Padomes 2016. gada 27. aprīļa regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē, var apmainīties ar fizisko personu datiem (turpmāk – personas dati), nodrošinot to apstrādi, ja tas nepieciešams no Līguma izrietošo saistību pienācīgai izpildei un saistīts ar Līguma izpildi (personas datu apstrādes mērķis).
Puses vienojas, ka Līguma izpildes ietvaros tās personas datus apstrādā katra savu mērķu īstenošanai un ir uzskatāma par pārzini attiecībā pret otru Pusi, ja vien Puses nav vienojušās citādi.
Izpildītājs nekavējoties, bet ne vēlāk kā 24 (divdesmit četru) stundu laikā paziņo Pasūtītājam par visiem notikušajiem datu aizsardzības pārkāpumiem, t.sk. par ārējiem uzbrukumiem, ja tas ir radījis vai var radīt draudus Līguma ietvaros apstrādātajiem personas datiem, uz e-pasta adresi:  .
Puses neatgriezeniski dzēš/iznīcina Līguma ietvaros iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai un normatīvie akti nenosaka citu kārtību. Izpildītājs neatgriezeniski dzēš/iznīcina no Pasūtītāja saņemtos Pakalpojuma saņēmēju (lietotāju) datus, kas tika apstrādāti Līguma izpildes nodrošināšanai, ne vēlāk kā nedēļas laikā pēc Līguma darbības izbeigšanās.
Visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies vai var rasties.
Izpildītājs var izmantot no Pasūtītāja iegūto informāciju tikai Līguma izpildei, nav pieļaujams izpaust un nodot iegūto informāciju citām fiziskam vai juridiskām personām.

Līguma noteikumu grozīšana un tā darbības izbeigšana
Līgumu var grozīt, Pusēm savstarpēji vienojoties, pie nosacījuma, ka grozījumi ir pieļaujami Publisko iepirkumu likuma 61. panta izpratnē.
Līguma grozījumi un papildinājumi ir spēkā tikai tad, ja tie noformēti rakstveidā un ir Pušu parakstīti (izņemot Līguma 7.5. apakšpunktā noteikto gadījumu, kad izmaiņas Līgumā ir veicamas paziņojuma kārtībā). Tie pievienojami Līgumam un kļūst par tā neatņemamu sastāvdaļu.
Pasūtītājs var vienpusēji izbeigt Līgumu, par to vismaz 10 (desmit) darba dienas iepriekš brīdinot Izpildītāju, ja Pasūtītājam zūd nepieciešamība saņemt Pakalpojumu.
Pasūtītājam ir tiesības atkāpties no Līguma izpildes, ja:
Līgumu nav iespējams izpildīt tādēļ, ka Līguma izpildes laikā Izpildītājam ir piemērotas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
konstatēts, ka Līgumu nav iespējams izpildīt tādēļ, ka iestājies Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.¹ punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi Līguma turpināšanu;
ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma.
Pasūtītājam ir tiesības nekavējoties vienpusēji atkāpties no Līguma izpildes, ja:
Izpildītājs 12 (divpadsmit) mēnešu periodā vismaz 2 (divas) reizes sniedz Pasūtītājam nekvalitatīvu pakalpojumu (neatbilstošu kādai no tehniskās specifikācijas/piedāvājuma prasībām) un Pasūtītāja noteiktajā termiņā Izpildītājs nav nodrošinājis kvalitatīvu un prasībām atbilstošu Pakalpojumu, par ko Līgumā noteiktajā kārtībā ir piemērots līgumsods;
ir konstatēta Līguma 1. pielikuma 3. tabulas “Pakalpojuma nodrošināšana iekštelpās konkrētās adresēs un ārtelpās Latvijas teritorijā” 3. kolonnā ”Piedāvājums” norādītā pakalpojuma pieejamības līmeņa (stabils, mainīgs vai nav pieejams) neatbilstība faktiskajiem apstākļiem un Izpildītājs 3 (trīs) mēnešu laikā nav novērsis konstatēto neatbilstību.
Izpildītājs ir tiesīgs vienpusēji izbeigt Līgumu, par to vismaz 10 (desmit darba dienas iepriekš rakstiski informējot Pasūtītāju, ja Pasūtītājs kavē Līguma 2.8. apakšpunktā norādīto termiņu ilgāk par 30 (trīsdesmit) dienām.
Līgums saskaņā ar Līguma 10.3. – 10.6. apakšpunktiem uzskatāms par izbeigtu, pēc attiecīgās Puses rakstiska paziņojuma nosūtīšanas dienas. Līguma izbeigšanas termiņš ir norādāms paziņojumā, ievērojot Līguma 10.3. – 10.6. apakšpunktu noteikumus.
Līguma izbeigšanas gadījumā Pasūtītājs veic gala norēķinu un samaksā visus Izpildītāja pamatoti iesniegtos rēķinus par faktiski sniegto un Līgumam atbilstošu Pakalpojumu, ko Izpildītājs ir sniedzis Pasūtītājam līdz Līguma izbeigšanas datumam.

Citi noteikumi
Puses garantē, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības un pienākumus.
Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus aizstāj ar citiem Līguma mērķim un saturam atbilstošiem noteikumiem.
Par Pušu iesniegumu, pretenziju, paziņojumu vai brīdinājumu (turpmāk šī punkta izpratnē – Paziņojums) iesniegšanas (paziņošanas) saistību izpildes dienu uzskatāma:
nākamā diena, kad Puse Paziņojumu ir nosūtījusi otrai Pusei uz Līguma 7.1. apakšpunktā norādīto e-pasta adresi;
septītā diena pēc tam, kad Paziņojums nodots pastā, nosūtīšanai uz otras Puses juridisko adresi ar ierakstītu pasta sūtījumu;
diena, kad Paziņojums iesniegts otrai Pusei pret tās pārstāvja parakstu.
Ja kādai no Līguma Pusēm tiek mainīts juridiskais statuss, atrašanās vieta, bankas rekvizīti, īpašnieki un vadītāji, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei.
Pušu reorganizācija vai to vadītāju maiņa nevar būt par pamatu Līguma izbeigšanai. Līgums paliek spēkā un tā noteikumi ir saistoši Pušu tiesību un saistību pārņēmējiem. 
Puses Līgumu paraksta ar drošu elektronisko parakstu, kas satur laika zīmogu. Līguma parakstīšanas datums un spēkā stāšanās datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
Līgumam pievienoti šādi pielikumi, kas ir Līguma neatņemama sastāvdaļa:
1. pielikums – Tehniskā specifikācija/piedāvājums; 
2. pielikums – Finanšu piedāvājums;
3. pielikums – Apakšuzņēmēju saraksts. 

PUŠU REKVIZĪTI UN PARAKSTI

